George William av Storbritannia

George William (født 13. november 1717, død 17. februar 1718) var et medlem av den britiske kongefamilien, sønn av Georg II og Caroline av Ansbach, som ved hans fødsel var prins og prinsesse av Wales. Han døde tre måneder og fire dager gammel.

Prins George William blei født på St. James's Palace i London. Denne avisutgaven brukte den gamle britiske kalenderen som var 11 dager etter den gregorianske kalender som ble innført i 1752 Hans far var prins Georg, prins av Wales, sønn av kong Georg I. Hans mor var Caroline av Ansbach, datter av markgreve Johann Friedrich av Brandenburg-Ansbach. Tjueseks dager etter hans fødsel blei han døpt på St. James's Palace av enten erkebiskopen av Canterbury, William Wake, eller av biskopen av London, John Robinson. Hans faddere var bestefaren, kongen, hertugen av Newcastle (Lord Chamberlain av kongens hoff) og hertuginnen av St. Albans (First Lady of the Bedchamber til hans mor).

Spedbarnet George William døde tre måneder gammel, lenge før hans far havna på tronen som Georg II. Foreldrene hans gav Georg I skylda for sønnens død, ettersom han gav dem ordre om å forlate St. James's Palace og dermed forlate sine unge barn. Selv om dette ikke var årsaken til hans død, forverret dette forholdet mellom prinsen av Wales og faren.

 Tittel 
 13. november 1717 – 17. februar 1718: Prins George William

 Stamtavle 

 Referanser 

Kategori:Britiske prinser